ভারতের স্পষ্ট হুঁশিয়ারি, মাসুদ আজহারকে নিষিদ্ধ করার পথে বাধা দিয়ে ক্ষমতার অপব্যবহার করছে চীন। একইসঙ্গে আন্তর্জাতিক পর্যবেক্ষণকেও উপেক্ষা করছে বে্ইজিং। ভারতের তরফে আরও বলা হয়েছে, চীন একইসঙ্গে দু-নৌকায় পা দিয়ে চলছে। একদিকে মুখে সন্ত্রাসবাদ নির্মূলের কথা বলছে, অন্যদিকে ‘বন্ধুরাষ্ট্র’ পাকিস্তানের মন রাখতে মাসুদ আজহারকে নিষিদ্ধ ঘোষণার পথে বাধা হয়ে দাঁড়াচ্ছে। চীনের এই দ্বিচারিতা ভারতের সঙ্গে দ্বিপাক্ষিক সম্পর্কের অবনতি করবে বলেই মত প্রতিরক্ষা বিশেষজ্ঞদের।